《夏夜喜雨诗》
宋代·郭印

夜坐飞蚊息，凉生户牖中。
稍披风力快，俄听雨声雄。
疠疫千家净，炎蒸一夕空。
安眠知处处，端的谢天公。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。